**О Б Я В А**

Във връзка с изпълнение на проект „Усъвършенстване на системата за установяване на активи в България“ по програма БГ 13 на Норвежкия Финансов Механизъм 2009 - 2014, Комисия за отнемане на незаконно придобито имущество (КОНПИ) търси изпълнител, който да подготви техническа спецификация и методика за оценка (в случай, че офертите на участниците ще се оценяват по критерий „икономически най-изгодна оферта“), необходими при подготовката на процедура по обществена поръчка за закупуване и инсталиране на следните видове офис техника, компютърен хардуер и мобилни телефони:

1. Лаптопи/ ноутбуци/ ултрабуци/ хибриди или сходни на тях.
2. Десктоп компютри с монитори.
3. All-in-one Офис принтери
4. Принтери мултифункционални
5. Документни скенери
6. Смартфони

Всички конкретни параметри за очакваните бройки и характеристики на гореизброената техника, както и максималния бюджетен праг, който КОНПИ не трябва да надхвърля при закупване на техниката, ще бъдат допълнително обяснени и доуточнени от възложителя на изпълнителя, в процеса на разработване на документите от негова страна.

Максималният бюджет за извършване на услугата по изготвяне на техническа спецификация и методика за оценка е 1 620 лв. без ДДС и без осигуровки за сметка на възложителя, в случай че се начисляват такива.

За допускане до разглеждане на офертите на кандидатите за изпълнител *(критерий за допустимост)*, същите представят следните декларации в свободен формат (може и в една обща декларация):

1. Отговарят в пълна степен на изискването на Закона за обществените поръчки за притежание на професионална компетентност, свързана с предмета на поръчката. *Забележка: Доказателства в тази връзка ще бъдат поискани преди подписване на договор с изпълнителя, като възложителят запазва правото си да не сключи договор и да се обърне към друг потенциален изпълнител, ако не получи надлежни доказателства. Доказателствата могат да бъдат проверявани и от Програмния оператор – МВР.*
2. Гарантират, че изготвената техническа спецификация ще осигури възможност за равен достъп на кандидатите или участниците за участие в процедурата и няма да създава необосновани пречки за конкуренцията, както и че техническата спецификация ще включва параметри, даващи възможност за участие в процедурата минимум на три конкурентни модела.
3. Задължават се след като първоначално са изработили техническата спецификация и методика за оценка (ако такава е приложима) след това за своя сметка да внесат корекции, допълнения и изобщо да преработят въпросните документи, в случай че ВЪЗЛОЖИТЕЛЯТ получи забележки от програмния оператор на програма БГ13 на Норвежкия финансов механизъм 2009-2014 (МВР) за нуждата от подобни действия преди да е стартирала процедурата за обществената поръчка, за която се изработват документите.

Критерий за оценка: Офертите на кандидатите ще бъдат оценявани по предложена най - ниска цена, без ДДС и без осигуровки за сметка на възложителя, ако се начисляват такива.

Предвижда се авансово плащане за изпълнителя, който ще изработи документите по настоящата обява.

Офертите трябва да бъдат изпратени до **25.09.2015 г. включително (краен час 17.30 ч.)** на e-mail: d.grozdev@ciaf.government.bg

или на адрес: гр. София 1000, ул. „Г.С.Раковски“ № 112, ет. 3 – Деловодство, Комисия за отнемане на незаконно придобито имущество (работно време 09.00 – 17.30)

Лице за контакти:

Димо Гроздев

d.grozdev@ciaf.government.bg

+359 882 699 826